Document ID: 31999L0007

Direktiva Komisije 1999/7/ES
z dne 26. januarja 1999
o prilagoditvi Direktive Sveta 70/311/EGS glede krmilja za motorna in priklopna vozila tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/311/EGS z dne 8. junija 1970 o približevanju zakonodaje držav članic o krmilju za motorna in priklopna vozila [1], kakor je bila nazadnje spremenjena z Direktivo 92/62/EGS [2], zlasti člena 3 direktive,
ker je Direktiva 70/311/EGS ena izmed posamičnih direktiv za postopek ES-homologacije, ki je bil uveden z Direktivo Sveta 70/156/EGS [3], kakor je bila nazadnje spremenjena z Direktivo Komisije 98/14/ES [4], glede homologacije motornih in priklopnih vozil; ker določbe Direktive 70/156/EGS glede sistemov, sestavnih delov in samostojnih tehničnih enot vozil veljajo za Direktivo 70/311/EGS;
ker je glede na praktično uporabo Direktive 70/311/EGS treba določiti enotne predpise, ki so v vseh državah članicah usklajeni z najnovejšo različico Pravilnika Gospodarske Komisije ZN za Evropo št. 79;
ker Priloga VII k Direktivi 70/156/EGS določa obliko in vsebino številke ES-homologacije; ker bi morale za namene te direktive biti sprejete enake zahteve;
ker bi morala Direktiva 70/311/EGS biti ustrezno prilagojena;
ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 70/311/EGS se spremeni na naslednji način:
1) Člen 1 se nadomesti z naslednjim besedilom:
"Člen 1
V tej direktivi izraz "vozilo"; pomeni vsako vozilo, kot je določeno v členu 2 Direktive 70/156/EGS.";
2) V členu 3 se beseda "Priloge" nadomesti z besedo "prilog";
3) Priloge se spremenijo skladno s Prilogo k tej direktivi.
Člen 2
1. Po 1. januarju 1999 države članice ne smejo iz razlogov, ki se nanašajo na krmilje:
- zavrniti podelitve ES-homologacije ali nacionalne homologacije za določen tip vozila ali
- prepovedati prodaje, registracije in začetka uporabe vozil,
če so vozila skladna z zahtevami Direktive 70/311/EGS, kakor je spremenjena s to direktivo.
2. Po 1. oktobru 2000 države članice:
- ne smejo več podeljevati ES-homologacije in
- lahko zavrnejo podelitev nacionalne homologacije
za nov tip vozila iz razlogov, ki se nanašajo na krmilje, če niso izpolnjene zahteve Direktive 70/311/EGS, kakor je spremenjena s to direktivo.
3. Po 1. oktobru 2001 lahko države članice zavrnejo registracijo, prodajo ali začetek uporabe novih vozil kategorij M2, M3, N2 ali N3, ki so opremljena s pomožnim krmiljem, ki ni skladno z določbami Direktive 70/311/EGS, kakor je spremenjena s to direktivo.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1999. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati tretji dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 26. januarja 1999

Labels: 7
8
15